Սոադ Հոսնի

Սոադ Հոսնի (, ), եգիպտացիդերասանուհի։ Հայտնի է որպես եգիպտական կինոյի Մոխրոտը և Միջին Արևելքի և Արաբական աշխարհի ամենաազդեցիկ դերասանուհիներից մեկը։ Սոադ Հոսնին հայտնի է դարձել 1950-ական թվականների վերջին, 1959-1991 թվականներին նկարահանվել է ավելի քան 8 տասնյակ ֆիլմերում։ Ֆիլմերի մեծ մասը նկարահանվել է 1960-1970-ական թվականներին։ Վերջին անգամ էկրան է բարձրացել 1991 թվականին`« Հովիվը և կանայք» ֆիլմում, որի ռեժիսորը եղել է նրա նախկին ամուսինը՝ Ալի Բադախանը։

Կենսագրություն 
Սոադ Մուհամմադ Քամալ Հոսնին ծնվել է Կահիրեի Բուլաք շրջանում, Կահիրեում հաստատված էթնիկ քուրդ վայելչագիր Մոհհամադ Հոսնիի և նրա երկրորդ քնոջ՝ Եգիպտոսում ծնված Գաուհարայի ընտանիքում։ Ունեցել է երկու քույր և ութ քույր-եղբայրներ հոր առաջին ամուսնությունից։ Նրա ծնողներն ամուսնալուծվել են, և մայրը կրկին ամուսնացել է եգիպտացի Աբդուլ Մոնեմ Հաֆեեզի հետ, որից ունեցել է վեց երեխա և Սոադն ու քույրերը ունեցել են ևս 14 քույր-եղբայրներ։

Սոադի հոր ընտանիքը հայտնի էր որպես «արվեստագետների տուն», քանի որ արաբական աշխարհի առաջատար արվեստագետները պարբերաբար այցելում էին Կահիրեում գտնվող Հոսնիի տուն` վարպետի հետ դասընթացների և սոցիալական փոխհարաբերության համար։ Սոադի հայրը համր ֆիլմերի համար կինոկադրեր էր ստեղծում, ինչպես նաև  գրքերի շապիկներ և հայտնի էր գեղարվեստական համայնքում։ Նրա երեխաներից շատերը դարձան արվեստագետներ։ Նրա քույրերից մեկը՝ Նայաթ ալ Սաղիրան, եղել է դերասանուհի և երգչուհի, եղբայրը՝ Էզ Էդդին Հոսին (1927 – 2013), երգահան, ով Սոադին ու Նայաթին երաժշտություն և երգ է սովորեցրել, մյուս եղբայրը՝ Սամի Հոսնին, եղել է թավջութակահար, ոսկերիչ և վայելչագիր, Ֆարոքը եղել է նկարիչ։

Երեք տարեկանում սկսել է իր կարիերան, երբ երգել է Papa Sharo մանկական ռադիոհաղորդման ժամանակ։ Հանդես է եկել տարբեր ժանրերում՝ թեթև կոմեդիաներից և ռոմանսներից մինչև քաղաքական երգիծանք։ Դեբյուտային ֆիլմը 1959 թվականին նկարահանված Hasan and Naeima-ն է։ Նրա ամենահայտնի դերակատարումը «Հոգ տարեք Զուզուի մասին» (1974) ֆիլմում դասախոսին սիրահարված քոլեջի աշակերտն է։

Սոադ Հոսնին հայտնի է եղել որպես «էկրանի Մոխրոտը»։ Հիվանդության պատճառով կարիերան թողել է  1991 թվականին։

Անձնական կյանք 
Սոադ Հոսնին ամուսնացել է երեք անգամ։ 1968 թվականին ամուսնացել է կինոմատոգրաֆիստ Սալահ Կուրայեմի հետ, 1970 թվականին՝ եգիպտացի կինոռեժիսոր Ալի Բադրախանի հետ։ Ամուսնությունը տևել է տասնմեկ ամիս։ 1981 թվականին ամուսնացել է Զաքի Ֆաթեեն Աբդել-Վահաբի հետ։

Սիրավեպեր է ունեցել տարբեր հայտնի մարդկանց հետ, այդ թվում՝ եգիպտացի կինոաստղ Աբդ ալ Հալիմ Հաֆիզ հետ։

Ֆիլմագրություն

Մահ 

2001 թվականի հունիսի 21-ին Սոադ Հոսնին մահացել է՝ ցած ընկնելով ընկերոջ՝ Նադյա Յուսրիի Լոնդոնում գտնվող Սթյուրտ Թաուերի պատշգամբից։ Նրա մահը վիճահարույց է, իշխանություններն ի սկզբանե չկարողացան մանրամասնել, թե ինչպես է նա ընկել. բացթողում, որը լրատվամիջոցների շահարկումների առիթ դարձավ և լուրեր տարածվեցին, որ նրա մահը կարող էր ինքնասպանություն կամ սպանություն լինել, և ոչ թե պատահականություն։ Սոադի մարմինը տեղափոխվեց Կահիրե, և նրա հուղարկավորությանը մասնակցեց մոտ 10000 մարդ։ Սոադը թաղվել է Կահիրեի ծայրամասում գտնվող ընտանեկան գերեզմանոցում։ Սոադը երեխաներ չի ունեցել։ Վերջին անգամ ամուսնացել է 1987 թվականին Մահեր Ավադի հետ։

Ժառանգություն 
2013 թվականին լիբանանցի կինոռեժիսոր Ռանիա Ստեֆանը Հոսնիի ֆիլմերից նկարահանել է հատվածներ`վերապատմելու Հոսնիի պատմությունը և եգիպտական կինոյի պատմությունը՝ «Սոադ Հոսնիի երեք անհետացումները»։ Ֆիլմը ցուցադրվել է Բեռլինի արվեստի շաբաթվա ընթացքում։ «Երեք անհետացումը» կարևոր արխիվային նյութ է, որը Հոսնիի կարիերայի ժամանակագրության հետ մեկտեղ, միաժամանակ ներկայացնում է 1950-ական թվականներից մինչև 1990-ական թվականներին օգտագործված բեմական հագուստները, ոճերը, ժամանակահատված, որը ներկայացնում է եգիպտական կինոյի վերելքն ու անկումը։

Հոսնիի երգերից մեկը`«Ես իջնում եմ հրապարակ», դարձել է ժողովրդական «օրհներգ» 2011 թվականի Արաբական գարնան ժամանակ։

Մատենագիտություն 
 Ashraf Gharib,2001: "Soad Hosni: Al-Hulm Al-Dai' (Soad Hosni: The Lost Dream)"
 Mohamed Soweid, 2004: " Cabaret Suad", Beirut: Dar al-Adab

Ծանոթագրություններ

Արտաքին հղումներ 
 "...Zouzou"
 Profile (citing 1943 year of birth), ElCinema.com

Հոդվածներ և ակնարկներ 
 "رسالة السندريلا إلى الله!" (in Arabic; gives 1943 as year of birth)
 "Souad Hosny dies in London after struggling with disease" , aawsat.com (in Arabic; gives 1944 as year of birth)

Լրատվական անդրադարձ
 
 Cites 1942 as year of birth

Եգիպտացի դերասանուհիներ
Եգիպտացի երգչուհիներ
Եգիպտացի կինոդերասանուհիներ